**Paskaidrojuma raksts
Madonas novada pašvaldības**

**2025. gada \_\_\_\_\_ saistošajiem noteikumiem Nr. \_\_\_\_**

**“Madonas novada pašvaldības papildu sociālās palīdzības pabalsti”**

|  |  |
| --- | --- |
| Paskaidrojuma raksta sadaļas | Norādāmā informācija |
| Saistošo noteikumu mērķis un izdošanas nepieciešamības pamatojums |  Administratīvo teritoriju un apdzīvoto vietu likuma Pārejas noteikumu 33.8 punktā paredzēts, ka 2025. gada pašvaldību vēlēšanās ievēlētā Madonas novada dome izvērtē novadu veidojošo bijušo pašvaldību, tas ir Madonas novada un Varakļānu novada, pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību saistošie noteikumi.Saistošie noteikumi “Madonas novada pašvaldības papildu sociālās palīdzības pabalsti” (turpmāk – Saistošie noteikumi) izstrādāti ar mērķi sniegt atbalstu trūcīgām un maznodrošinātām mājsaimniecībām Madonas novada pašvaldības (turpmāk – Pašvaldība) administratīvajā teritorijā, kā arī mājsaimniecībām krīzes situācijā.[Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums) (turpmāk – Likums) [35.](https://likumi.lv/ta/id/68488-socialo-pakalpojumu-un-socialas-palidzibas-likums#p35) panta otrajā daļā noteikts, ka papildu sociālās palīdzības pabalsti ir pabalsts atsevišķu izdevumu apmaksai un pabalsts krīzes situācijā. Likuma [36.](https://likumi.lv/ta/id/68488-socialo-pakalpojumu-un-socialas-palidzibas-likums#p36) panta sestajā daļā paredzēts, ka pabalstu atsevišķu izdevumu apmaksai piešķir par trūcīgu vai maznodrošinātu atzītai mājsaimniecībai un šo pabalstu mērķus, apmēru, piešķiršanas un izmaksas kārtību nosaka pašvaldība saistošajos noteikumos, un arī pabalsta krīzes situācijā apmēru, piešķiršanas un izmaksas kārtību nosaka pašvaldība saistošajos noteikumos.Saistošajos noteikumos pabalsts atsevišķu izdevumu apmaksai tāpat kā līdz šim paredzēts diviem mērķiem: pabalsts veselības aprūpei un pabalsts bērna izglītībai.Jaunajos Saistošajos noteikumos pabalstu apmērs tiek saglabāts Madonas novadā pirms reformas esošajā apmērā. Varakļānu novada pašvaldības saistošo noteikumu Nr.2 “Par maznodrošinātas mājsaimniecības ienākumu slieksni un sociālajiem pabalstiem Varakļānu novada pašvaldībā” VI, VII nodaļa noteica papildu sociālās pabalstu veidus un to apmēru bijušajā Varakļānu novadā. Varakļānu novadā pabalsts veselības aprūpei kopsummā bija lielāks, t. i., 50 procenti no valstī noteiktās minimālās darba algas, 2025. gadā 370 *euro*, tika kompensēti 50 procenti no izlietotās summas katrai trūcīgai personai un 30 procenti katrai maznodrošinātai personai. Savukārt pabalsts krīzes bija mazākā apmērā līdz 1000 *euro*. Jauns atbalsts bijušajā Varakļānu novadā būs pabalsts bērna izglītībai trūcīgās un maznodrošinātās mājsaimniecībās. Izdodot saistošos noteikumus, spēku zaudēs gan Madonas novada pašvaldības 2023. gada 29. jūnija saistošie noteikumi Nr. 11 “Papildu sociālās palīdzības pabalsti Madonas novadā”, gan Varakļānu novada pašvaldības 2023. gada 29. jūnija saistošie noteikumi Nr. 2 “Par maznodrošinātas mājsaimniecības ienākumu slieksni un sociālajiem pabalstiem Varakļānu novada pašvaldībā”. |
| Saistošo noteikumu fiskālā ietekme uz pašvaldības budžetu | Saistošo noteikumu īstenošanai prognozētā aptuvenā fiskālā ietekme uz Pašvaldības budžetu būs 138000 *euro* gadā. Pabalstu apjoms palielināsies, jo bijušā Varakļānu novada trūcīgo un maznodrošināto mājsaimniecību bērniem būs atbalsts izglītībai, trūcīgām un maznodrošinātām personām izdevumi par ārstniecības pakalpojumiem un medikamentu iegādi tiks kompensēti pilnā apmērā no izdevumus apliecinošā dokumentā esošās summas. Saistošo noteikumu izpilde notiks Pašvaldības kārtējā gada budžeta ietvaros.Saistošo noteikumu īstenošanai finansējums ik gadu tiks paredzēts Pašvaldības budžetā. |
| Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – Saistošie noteikumi paredz, ka Pašvaldības trūcīgajiem un maznodrošinātajiem iedzīvotājiem tiks sniegts finansiāls atbalsts papildu sociālo pabalstu veidā, kas uzlabos Pašvaldības iedzīvotāju sociālo situāciju un dzīves kvalitāti. Ietekme uz vidi – nav attiecināms.Ietekme uz iedzīvotāju veselību – Pašvaldība mazaizsargātākajām personu grupām sniegs atbalstu veselības aprūpes nodrošināšanai, kas uzlabos cilvēku veselību.Ietekme uz uzņēmējdarbības vidi Pašvaldības teritorijā – nav attiecināms. Ietekme uz konkurenci – Saistošajos noteikumos paredzētie pasākumi neierobežo konkurenci. |
| Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Saistošie noteikumi neietekmē līdzšinējās administratīvās procedūras. Tāpat kā līdz šim personas, kas atbildīs Likuma 36. panta sestās daļas kritērijiem (trūcīgas un maznodrošinātas mājsaimniecības), varēs iesniegt dokumentus Pašvaldības iestādē “Madonas novada Sociālais dienests” un saņemt papildu sociālās palīdzības pabalstus. |
| Saistošo noteikumu ietekme uz pašvaldības funkcijām un cilvēkresursiem | Ietekme uz pašvaldības funkcijas, kuras izpildei tiek izstrādāti saistošie noteikumi – Pašvaldību likuma 4. panta pirmās daļas 9. punktā noteiktā autonomā funkcija: nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus, netiek paredzēta.Saistošo noteikumu izpildes nodrošināšanai tiks iesaistīti Pašvaldības esošie cilvēkresursi, nav nepieciešams veidot jaunas Pašvaldības institūcijas vai darba vietas. |
| Saistošo noteikumu izpildes nodrošināšana | Saistošajos noteikumos noteiktos pabalstus administrēs Pašvaldības iestāde “Madonas novada Sociālais dienests”. |
| Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanai un paredz tikai to, kas ir vajadzīgs minētā mērķa nodrošināšanai. |
| Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši Pašvaldību likuma 46. panta trešajai daļai, lai informētu sabiedrību par Saistošo noteikumu projektu un dotu iespēju iedzīvotājiem izteikt viedokli, Saistošo noteikumu projekts no 2025. gada \_\_\_\_\_ līdz \_\_\_\_\_ tiks publicēts Pašvaldības tīmekļa vietnē www.madona.lv sadaļas “Dokumenti” apakšsadaļā “Saistošo noteikumu projekti”. |